CELEX: C2006/294/47
Language: hu
Date: 2006-12-02 00:00:00
Title: C-390/06. sz. ügy: A Tribunale ordinario di Roma (Olaszország) által 2006. szeptember 19-én benyújtott előzetes döntéshozatal iránti kérelem – Nuova Agricast srl kontra Ministero delle Attivitá Produttive

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/27
            
         A Tribunale ordinario di Roma (Olaszország) által 2006. szeptember 19-én benyújtott előzetes döntéshozatal iránti kérelem – Nuova Agricast srl kontra Ministero delle Attivitá Produttive
   (C-390/06. sz. ügy)
   (2006/C 294/47)
   Az eljárás nyelve: olasz
   A kérdést előterjesztő bíróság
   Tribunale ordinario di Roma
   Az alapeljárás felei
   
      Felperes: Nuova Agricast srl
   
      Alperes: Ministero delle Attivitá Produttive
   Az előzetes döntéshozatalra előterjesztett kérdés
   Érvényes-e az Európai Közösségek Bizottságának 2000. július 12-i, az olasz kormánynak 2000. augusztus 2-án az SG(2000) D/105754. levélben megküldött határozata azon átmeneti rendelkezés vonatkozásában, amely a „támogatás szükségessége” elvtől való kivételes eltérésről rendelkezik a szóban forgó program első végrehajtásának esetére, kizárólag azon kérelmek vonatkozásában, amelyeket az előző program alapján meghirdetett és a Bizottság által 1999. december 31-e előtt jóváhagyott utolsó pályázati felhívás alkalmával nyújtottak be, és amelyeket támogathatóknak minősítettek, ám támogatásban nem részesülhettek az e pályázatra kijelölt pénzforrások elégtelensége folytán, amelynek következtében jogszerűtlenül mellőzték – az egyenlő bánásmód elvének és az indokolási kötelezettség elvének a Szerződés 253. cikkében foglalt megsértésével – az előző pályázati felhívások alkalmával benyújtott azon kérelmeket, amelyek a pénzeszközök hiánya folytán nem nyertek támogatást, és amelyek benyújtói arra vártak, hogy automatikusan bekerüljenek a legközelebbi pályázati felhívásra vonatkozó rangsorba vagy felülvizsgálva benyújtsák e kérelmeket az új program értelmében kiírt első „megfelelő” pályázati felhívás során?